**Daley Blind** (s. 9. maaliskuuta 1990 Amsterdam, Pohjois-Hollannin provinssi, Alankomaat) on alankomaalainen jalkapalloilija, joka edustaa Primera Divisiónissa pelaavaa Gironaa. Hän on jalkapalloilija Danny Blindin poika.

Ura
---

### Seurajoukkue

Blind aloitti ammattilaisuransa amsterdamilaisessa AFC Ajaxissa 17-vuotiaana pelaten ensin Ajaxin nuorten joukkueissa. Ensimmäisen ottelunsa Blind pelasi 7. joulukuuta 2008 Volendamia vastaan. Tulokaskaudellaan hän pelasi viisi ottelua. Joulukuussa 2009 Blind teki Ajaxin kanssa sopimuksen, joka päättyi kesäkuussa 2013. Tammikuussa 2010 Blind siirtyi lainalle loppukaudeksi Groningeniin, jossa pelasi 17 ottelua. Hän palasi takaisin Ajaxiin kaudelle 2010-11 ja pelasi kymmenen ottelua. Kaudella 2011-12 hän pelasi 21 ottelua ja kaudella 2012-13 34 ottelua tehden kaksi maalia. Hänet valittiin kauden päätteeksi Ajaxin parhaaksi pelaajaksi. Seuraavalla kaudella Blind pelasi 29 ottelua tehden yhden maalin. Ajaxin valmentaja Frank de Boer peluutti Blindiä puolustavana keskikenttäpelaajana eikä enää vasempana puolustajana. Kauden päätteeksi Blind valittiin vuoden parhaaksi alankomaalaiseksi jalkapalloilijaksi. Hän voitti Ajaxissa Alankomaiden-mestaruuden 2011, 2012, 2013 ja 2014 sekä Alankomaiden supercupin 2013.

Loppukesästä 2014 Blind siirtyi 13,8 miljoonan punnan siirtosummalla Manchester Unitediin. Hänen sopimuksensa pituus on neljä vuotta. Ensimmäisen ottelunsa uudessa seurassaan Blind pelasi 14. syyskuuta Queens Park Rangersia vastaan. Avauskaudellaan hän pelasi 25 liigaottelua tehden kaksi maalia. Toisella kaudella hän teki 35 liigaottelussa yhden maalin ja pelasi kaikki seitsemän ottelua Unitedin voittaessa FA Cupin. Kolmannella kaudellaan 2016–2017 hän teki 23 liigaottelussa yhden maalin. Unitedin voittamassa Eurooppa-liigassa hän pelasi 11 ottelua mukaan lukien finaali. Voittoisassa liigacupissa hän pelasi kolmella alkukierroksella. Viimeisellä Manchesterin-kaudellaan 2017–2018 hän pelasi vain seitsemän liigaottelua.

Blind palasi Ajaxiin 16 miljoonan euron siirtosummalla kesällä 2018. Ensimmäisellä kaudellaan hän voitti tuplamestaruuden: Eredivisiessa hän sekä teki että syötti viisi maalia, Alankomaiden cupin finaalissa hän teki voittomaalin. Mestarien liigassa hän pelasi täyden ajan kaikissa 12 otteluissa Ajaxin edetessä välieriin. Seuraava kausi alkoi Alankomaiden supercupin voitolla. Kaudella 2020–2021 hän oli jälleen voittamassa sekä liigaa että cupia. Kaudella 2021–2022 hän voitti liigamestaruuden. Hän pelasi Ajaxissa neljän ja puolen kauden aikana 124 Eredivisienin ottelua, joissa hän teki seitsemän ja syötti 11 maalia. Mestarien liigan 35 ottelussa hän teki yhden maalin.

Blind siirtyi ilmaissiirrolla Bundesliigan Bayern Müncheniin tammikuussa 2023. Hän pelasi neljä bundesliigaottelua Bayernin voittaessa mestaruuden. Kesällä 2023 hän siirtyi ilmaissiirrolla Primera Divisiónin Gironaan.

### Maajoukkue

Blind pelasi ensimmäisen ottelunsa maajoukkueessa 6. helmikuuta 2013 ystävyysottelussa Italiaa vastaan. Hän pelasi Brasilian MM-kilpailuissa 2014 avauskokoonpanossa joukkueensa kaikissa seitsemässä ottelussa ja teki maalin voittoisassa pronssiottelussa Brasiliaa vastaan. Kesällä 2021 pelatuissa EM-kilpailuissa hän pelasi avauskokoonpanossa Alankomaiden kaikki neljä ottelua. Qatarin MM-kilpailuissa 2022 hän oli avauskokoonpanossa joukkueensa kaikissa viidessä ottelussa, ja neljännesvälierässä Yhdysvaltoja vastaan hän teki joukkueensa toisen maalin ja syötti kolmannen.

Blind on heinäkuun 2023 loppuun mennessä pelannut yhteensä 101 maaottelua, jotka kolmea lukuun ottamatta avauskokoonpanossa, ja tehnyt niissä kolme maalia: kaksi MM-kilpailuissa ja yhden marraskuussa 2014 ystävyysottelussa Meksikoa vastaan.

Tilastot
--------

Daley Blind Alankomaiden maajoukkueessa.
### Seurajoukkue

Tilanne 13. tammikuuta 2023 

| Joukkue | Liiga | Cup | Maanosan sisäiset |
| --- | --- | --- | --- |
| Kausi | Joukkue | Ottelut | Maalit | Ottelut | Maalit | Ottelut | Maalit |
| 2008–2009 | AFC Ajax | 5 | 0 | 0 | 0 | 1 | 0 |
| 2009–2010 | AFC Ajax | 0 | 0 | 0 | 0 | 0 | 0 |
| 2009–2010 | FC Groningen | 19 | 0 | 0 | 0 | 0 | 0 |
| 2010–2011 | AFC Ajax | 10 | 0 | 4 | 0 | 4 | 0 |
| 2011–2012 | AFC Ajax | 21 | 0 | 1 | 0 | 3 | 0 |
| 2012–2013 | AFC Ajax | 34 | 2 | 3 | 0 | 8 | 0 |
| 2013–2014 | AFC Ajax | 29 | 1 | 6 | 0 | 8 | 0 |
| 2014–2015 | AFC Ajax | 3 | 0 | 0 | 0 | 0 | 0 |
| 2014–2015 | Manchester United FC | 25 | 2 | 4 | 0 | 0 | 0 |
| 2015–2016 | Manchester United | 35 | 1 | 9 | 1 | 12 | 0 |
| 2016–2017 | Manchester United | 23 | 1 | 4 | 0 | 11 | 0 |
| 2017–2018 | Manchester United | 7 | 0 | 4 | 0 | 6 | 1 |
| 2018–2019 | AFC Ajax | 34 | 5 | 5 | 1 | 18 | 0 |
| 2019–2020 | AFC Ajax | 20 | 0 | 2 | 0 | 11 | 0 |
| 2020–2021 | AFC Ajax | 23 | 1 | 3 | 0 | 8 | 0 |
| 2021–2022 | AFC Ajax | 34 | 1 | 3 | 0 | 8 | 1 |
| 2022–2023 | AFC Ajax | 13 | 0 | 0 | 0 | 5 | 0 |
| 2022–2023 | AFC Ajax | 13 | 0 | 0 | 0 | 5 | 0 |
| 2022–2023 | Bayern München | 4 | 0 | 1 | 0 | - | - |
| 202–32024 | Girona | - | - | - | - | - | - |

### Maajoukkue

Tilanne 25. joulukuuta 2022 

| Vuosi | Ottelut | Maalit |
| --- | --- | --- |
| 2013 | 8 | 0 |
| 2014 | 17 | 2 |
| 2015 | 9 | 0 |
| 2016 | 8 | 0 |
| 2017 | 10 | 0 |
| 2018 | 8 | 0 |
| 2019 | 9 | 0 |
| 2020 | 5 | 0 |
| 2021 | 14 | 0 |
| 2022 | 11 | 1 |
| 2023 | 2 | 0 |

| Maajoukkuemaalit |
| --- |
| # | Päivä | Vastustaja | Ottelutyyppi |  |
| 1. | 12. heinäkuuta 2014 | Brasilia | MM-kilpailujen pronssiottelu |  |
| 2. | 12. marraskuuta 2014 | Meksiko | Ystävyysottelu |  |
| 3. | 3. joulukuuta 2022 | Yhdysvallat | MM-kilpailujen neljännesvälierä |  |
|

Saavutukset
-----------

* Bundesliigan voitto 2023
* Eredivisien voitto 2011, 2012, 2013, 2014, 2019, 2021 ja 2022
* KNVB-cup: 2019 ja 2021
* Alankomaiden supercup: 2013 ja 2019
* MM-kilpailujen pronssimitali 2014
* AFC Ajaxin vuoden pelaaja 2012–2013
* Alankomaiden paras pelaaja 2014
* FA Cup: 2016
* Englannin liigacup: 2017
* Eurooppa-liiga: 2017

Lähteet
-------

1. 1 2 3 4 5 6 7 8 9 10 11  Daley Blind Transfermarkt-sivustolla (englanniksi)
2. ↑  Blind helps Ajax win in debut  7. joulukuuta 2008. AFC Ajax.  Arkistoitu 24.10.2014. Viitattu 1.7.2015. (englanniksi)
3. ↑  Blind (18) verlengt contract bij Ajax  19. joulukuuta 2008. ajaxshowtime.com. Viitattu 1.7.2015. (englanniksi)
4. ↑  Daley Blind on loan to FC Groningen  5. tammikuuta 2010. AFC Ajax.  Arkistoitu 9.1.2010. Viitattu 1.7.2015. (englanniksi)
5. ↑  Daley Blind: Man Utd sign Dutch international for £13.8m  1. syyskuuta 2014. BBC. Viitattu 1.7.2015. (englanniksi)
6. ↑  Manchester United won for the first time this season as their new-look side tore apart a poor QPR at Old Trafford  14. syyskuuta 2014. BBC. Viitattu 1.7.2015. (englanniksi)
7. ↑  Eredivisie Exports #3: Daley Blind  17. huhtikuuta 2015. Vavel. Viitattu 1.7.2015. (englanniksi)
8. ↑  Player Profile - David Blind manutd.com. Viitattu 1.7.2015. (englanniksi)
9. ↑  De Guzman en Blind debuteren in keurkorps Van Gaal  1. helmikuuta 2013. Voetbal International. Viitattu 1.7.2015. (englanniksi)
10. ↑  Netherlands vs. Italy 1 - 1 - 6 February 2013 soccerway.com. Viitattu 1.7.2015. (englanniksi)
11. 1 2  D. Blind Voetbal International.  Arkistoitu 23.2.2016. Viitattu 1.7.2015. (hollanniksi)
12. ↑  Blind, Daley national-football-teams.com. Viitattu 26.12.2022. (englanniksi)
13. ↑  2014 FIFA World Cup - Match Report - Brazil - Netherlands 12 July 2014 FIFA.  Arkistoitu 12.5.2015. Viitattu 1.7.2015.
14. ↑  Netherlands vs Mexico - 12 November 2014 soccerway.com. Viitattu 1.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Daley Blind** Wikimedia Commonsissa

  

Alankomaiden joukkue – Jalkapallon MM-kilpailut 2014
1 Cillessen |
2 Vlaar |
3 de Vrij |
4 Martins Indi |
5 Blind |
6 de Jong |
7 Janmaat |
8 de Guzmán |
9 van Persie |
10 Sneijder |
11 Robben |
12 Verhaegh |
13 Veltman |
14 Kongolo |
15 Kuyt |
16 Clasie |
17 Lens |
18 Fer |
19 Huntelaar |
20 Wijnaldum |
21 Depay |
22 Vorm |
23 Krul |
Valmentaja van Gaal

Alankomaiden joukkue – Jalkapallon EM-kilpailut 2020
1 Stekelenburg |
2 Veltman |
3 de Ligt |
4 Aké |
5 Wijndal |
6 de Vrij |
7 Berghuis |
8 Wijnaldum |
9 L. de Jong |
10 Depay |
11 Promes |
12 van Aanholt |
13 Krul |
14 Klaassen |
15 de Roon |
16 Gravenberch |
17 Blind |
18 Malen |
19 Weghorst |
20 van de Beek |
21 F. de Jong |
22 Dumfries |
23 Bizot |
24 Koopmeiners |
25 Timber |
26 Gakpo |
Valmentaja de Boer

Alankomaiden joukkue – Jalkapallon MM-kilpailut 2022
1 Pasveer |
2 Timber |
3 de Ligt |
4 van Dijk |
5 Aké |
6 de Vrij |
7 Bergwijn |
8 Gakpo |
9 L. de Jong |
10 Depay |
11 Berghuis |
12 Lang |
13 Bijlow |
14 Klaassen |
15 de Roon |
16 Malacia |
17 Blind |
18 Janssen |
19 Weghorst |
20 Koopmeiners |
21 F. de Jong |
22 Dumfries |
23 Noppert |
24 Taylor |
25 Simons |
26 Frimpong |
Valmentaja van Gaal



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |